Lav et referat af nedenstående tekst:

Tekst:
Brønderslev Forsyning er på jagt efter et nyt sted til et slamlager. De er nemlig lige blevet bedt om at stoppe byggeriet af ét af slagsen i Hjallerup. Fundamentet til et 649 kvadratmeter stort slamlager var ellers godt i gang med at blive bygget, da politikerne i Brønderslev Kommune pludselig sagde stop. Der manglede nemlig tilladelser til byggeriet. – Vi har lavet et byggeri uden af have de fornødne tilladelser, inden vi gik i gang. Det er sådan, det er. Og det er selvfølgelig noget, vi er kede af, siger siger Thorkil Neergaard, der er direktør ved Brønderslev Forsyning. - Derfor stoppede vi selvfølgelig byggeriet med det samme, da vi blev bedt om det. Naboer frygtede for stanken I kvarteret i Hjallerup, hvor byggeriet var i gang, er de begejstrede. De frygtede for lugtgener. – Vi var da bekymrede for, at det ville komme til at lugte, lyder det fra John Møller, der bor tæt på renseanlægget. Også en anden nabo, Rasmus Gai, der har klaget til kommunen over byggeriet, er tilfreds med, at det nu er blevet stoppet. – Problemet har været, helt fra starten af, at man fra Brønderslev Forsynings side, bare er begyndt at etablere det bassin her uden at have nogen former for miljøgodkendelse eller byggetilladelse i orden, siger Rasmus Gai, der bor på en vej, der fører lige ned til det påtænkte slamlager. - I bund og grund skal sådan et bassin ikke bygges i et område med boliger, siger han. Kommunen: Det skal væk Efter at have undersøgt byggeriet kom Brønderslev Kommunes politikere frem til, at fundamentet skal væk. – At noget er bygget, gør det ikke nødvendigvis lovligt. Hvis ikke det er lovligt og det ikke kan lovliggøres, så er det vores opfattelse, at så må man rive det ned, siger Peter Stecher, der er formand for Teknik- og Miljøudvalget i Brønderslev Kommune. - Fejl koster nogle gange penge, tilføjer han. Det er naboerne tilfredse med. Og Brønderslev Forsyning tager beslutningen til efterretning. Flytter fundament til et nyt sted Næste skridt bliver at få fjernet fundamentet, og finde et andet sted, hvor man kan konstruere et slamlager. – Nu vil vi finde et andet sted og lave vores anlæg, og da de er lavet af store beton-lego-klodser, kan vi nemt pille det fra hinanden og sætte det op igen, lyder det fra Brønderslev Forsynings direktør, Thorkil Neergaard. - Og så skal vi nok sikre os, at vi har tilladelserne i orden, inden vi går i gang.

Referat:
Fundamentet til et 649 kvadratmeter stort slamlager skal rives ned, da byggeriet er ulovligt.